sagorsarker/bangla-wikipedia huggingface dataset:
উমিয়া পুরাতন কারাগার

উমিয়া পুরাতন কারাগার () বা "länscellfängelset" ১৮৬১ সালে নির্মিত একটি কারাগার। কারাগারটি সেই সকল ভবনসমূহের একটি যেগুলো ১৮৮৮ সালের অগ্নিকাণ্ডে পুড়ে যায়নি। তাই, এটি উমিয়ার প্রাচীনতম ভবনসমূহের একটি এবং তাই এটি ১৯৯২ সাল থেকে চিহ্নিত ভববসমূহের মধ্যে একটি। কারাগারটি এর বাসিন্দাদের ১৯৮১ সাল পর্যন্ত রাখত কারণ তখন ১৯৮০ বা ১৯৯০ সালের থিয়েটারের নাটকগুলো সেখানে অনুষ্ঠিত হত। এবং এরপরে ২০০৭-২০০৮ সালে কারাগারটিকে হোটেলে পরিণত করা হয়।
উমিয়ার এ পুরাতন কারাগারটি উইলহেম থিওডোর অ্যাঙ্কার্সভার্ড কর্তৃক নকশাকৃত ২০টি প্রাদেশিক কারাগারের মধ্যে একটি। ১৮৫৫-১৮৭৭ সাল পর্যন্ত থিওডোর ছিলেন কারাগার বোর্ডের স্থপতি।
এই কারাগারসমূহ আমেরিকান ফিলাডেলফিয়া ব্যবস্থার একটি মডেল হিসেবে তৈরি হয়েছে। এটি সেই সকল সাধারণ কক্ষর স্থলে আসে যেখানে কয়েদীরা তাদের ভাগ্যসম্পর্কে ভাবতে পারবেন। কারাগারের দুই তলা ভবনে প্রায় ২৪টি কক্ষ ছিল। এগুলোর প্রতিটিই বাইরের দেয়ালের দিকে নির্মিত হয়েছিল যেন কক্ষে সূর্যের আলো আসতে পারে। কারাগারে অফিস এবং বাড়িঘরের জন্যও স্থান ছিল। ১৮৮৮ সালের অগ্নিকাণ্ড থেকে বেঁচে যাওয়া একটি ভবন এটি। দক্ষিণের কাঠনির্মিত লোহার বেড়াও এ আগুন থেকে বেঁচে যায় এবং এই নকশা অন্যান্য দর্শকদের কারাগারের ইয়ার্ডের নকশা সম্পর্কে একটি ধারণা দেয়।
স্থানীয় দৈনিক ভ্যাস্টারবটেনস-কুরিরেন-এর তৎকালীন প্রধান সম্পাদক গুস্তভ রোঁসে (১৮৭৬-১৯৪২) এই কারাগারে ১৯১৬ সালে তিন মাস কাটান। তাকে শহরের করণিক (শহরের সর্বোচ্চ পদাসীন পুলিশ অফিসার) এর বিরুদ্ধে মানহানির মামলা আরোপ করা হয়েছিল। তথাকথিত উমিয়া যুদ্ধ ("উমিয়াব্রাকেন") এর চরমাবস্থা এটি যা গোটা দেশের আকর্ষণ এখানে নিয়ে আসে।
কারাগারটি বর্তমানে উমিয়ার প্রাচীনতম পাথরের ভবসমূহের একটি যা অক্ষত রয়েছে। এটি দেশসেরা সংরক্ষিত কারাগারও বটে। ১৯৮১ সালে উমিয়া কারাগারের নির্মাণ শেষ হবার আগ পর্যন্ত এটিই কারাগার হিসেবে ব্যবহৃত হয়েছিল। সুইডেনের জাতীয় সম্পদ বোর্ড (এসএফভি) এই কারাগারের স্বত্বাধিকারী এবং ১৯৯২ সালে ভবনটি জাতীয় সৌধ হিসেবে স্বীকৃতি পায়।
১৯৮৭ সাল থেকে এবং ১৯৯০-এর দশকের বেশিরভাগ সময়েই ভবনটি এবং ব্যায়ামের মাঠটি নতুন থিয়েটার দল গ্রোত্তিয়েটার্ন এবং স্বাধীন থিয়েটার দল প্রোফিলটিয়েটার্ন কর্তৃক ব্যবহৃত হত। ১৮৮৮ সালের ভয়াবহ অগ্নিকাণ্ডর শতবার্ষিকী উপলক্ষে ১৯৮৮ সালে একটি থিয়েটার প্রোডাকশন "মারাত্মক আগুনের খেলা" ("Spelet om den stora branden") (ফ্রাঙ্ক কেলবার কর্তৃক) অনুষ্ঠিত হয় কারাগারের ব্যায়ামের মাঠে। গ্রোত্তিয়েটার্ন এবং প্রোফিলটিয়েটার্ন দুই দলই ঐ বছরের পরের কয়েক বছরের গ্রীষ্মে এখানে অনুষ্ঠান করেছিল।
২০০৭-২০০৮ সালে ভবনটিকে হোটেল করা হয়। হোটেলটিতে মোট ২৩টি একক কক্ষ, ২টি পারিবারিক কক্ষ এবং একটি দ্বৈত কক্ষ ছাড়াও একটি সম্মেলন কক্ষ রয়েছে যেখানে মিটিং ও উৎসব করা হয়ে থাকে। সম্মেলন কক্ষটি অনায়াসেই ৫০ জন ধারণ করতে পারে। এতে খাট, সাধারণ ঝরণা এবং টয়লেট ছাড়াও, এবং সামাজিকীকরণ এলাকা রয়েছে। ইয়ার্ডের ওপরকার সম্প্রসারিত স্থানে "ক্যাফে গোটেবার্গ" নামক একটি কাফে অবস্থিত।
শহীদ সিদ্দিকী

শহীদ সিদ্দিকী হলেন ভারতের একজন সাবেক সংসদ সদস্য যিনি রাজ্যসভার নির্বাচনে উত্তর প্রদেশের হয়ে প্রতিনিধিত্ব করতেন। এছাড়াও তিনি একজন সাংবাদিক এবং দিল্লি থেকে প্রকাশিত একটি সাপ্তাহিক উর্দু পত্রিকা "নয়ে দুনিয়া" এর বর্তমান প্রধান সম্পাদক হিসেবে দায়িত্ব পালন করছেন।
সিদ্দিকী ভারতীয় ভারতীয় জাতীয় কংগ্রেস এর সাথে তার রাজনৈতিক কর্মজীবন শুরু করেছিলেন এবং ১৯৯৭-৯৯ থেকে সংখ্যালঘু সম্প্রদায়ের প্রধান ছিলেন। তিনি পরবর্তীকালে সমাজবাদী পার্টিতে যোগদান করেন এবং এটিতে জাতীয় সাধারণ সম্পাদক হিসেবে ২০০৮ সাল থেকে ২০০২ সাল পর্যন্ত দায়িত্ব পালন করেন। এরপর বিএসপিতে যোগদান করার পরে, তিনি তার নেতা মায়াবতীর বিরুদ্ধে কথা বলার জন্য ২০০৯ সালের ১৪ ডিসেম্বর তারিখে বিএসপি থেকে বহিষ্কৃত হন। তিনি ২০১০ সালের ১২ এপ্রিল তারিখে রাষ্ট্রীয় লোক দল পার্টিতে যোগদান করেন।
রুফুয়স মাথাযুক্ত ধনেশ

রুফুয়স মাথাযুক্ত ধনেশ ("Aceros waldeni"), হল একধরনের মহাবিপন্ন প্রজাতির ধনেশ, যারা প্রধানত ফিলিপাইনের নেগ্রোস এবং পানায় দ্বীপপুঞ্জের ঘন অরণ্যে বসবাস করতে ভালোবাসে এবং প্রধানত ঘন বর্ষা জঙ্গলে এদের মূল বসবাসের স্থান। মাইন্ডানাও বলিচিহ্নিত ধনেশ প্রজাতির সাথে এরা খুব কাছাকাছি মিলযুক্ত, এদেরকে চেনা যায় হলুদ ঠোঁট এবং পুরুষদের দেহের মসৃণ চামড়া দেখে। এবং মহিলাদের চেনা যায় এদের নীল রঙের গলা এবং মসৃণ চামড়া দেখে। এর দ্বিপদ নামকরণ করেছিলেন স্কটিশ অনুসন্ধানকারী ভিস্কাউন্ট ওয়াল্ডেন।
ঘনবর্ষণ অরণ্য এবং ফলের গাছ হল এই পাখিদের প্রধান বাসস্থান। এরা ছোটো ছোটো দলে বসবাস করে এবং খুব আওয়াজ করে। এরা প্রধানত প্রাকৃতিক গাছের গর্তে বসবাস করে অথবা এরা তাদের ঠোঁট দিয়ে গাছে গর্ত করে নিয়ে তার মধ্যে বসবাস করে। অন্যান্য ধনেশদের তুলনায় এরা খুব আস্তে আস্তে প্রজনন পর্ব সারে। বিভিন্ন সংরক্ষণ স্থানে গাছের গর্তের অভাবের জন্য বাসার বাক্স টানিয়ে দেওয়া হয় এদের বাসস্থানের হিসেবে।
এটা একটি মহাবিপন্ন প্রজাতি। এই ধনেশরা যেহেতু খুব আস্তে আস্তে প্রজনন করে তাই এরা শিকারীদের থেকে বাঁচতে পারে না। তার ওপরে থাকে অতি বর্ষণ যেখানে প্রাপ্তবয়স্কদের প্রাণের আশঙ্কা থাকে আর সেই জন্যই এরা মহাবিপন্ন প্রজাতি। এরা গুইমারাস থেকে বিলুপ্ত হয়ে গেছে এবং এখন শুধু নেগ্রোস এবং পানায় দ্বীপপুঞ্জতে এদের দেখা যায়। এদের মোট সংখ্যা প্রায় ১৬০ এর নিচে নেমে গেছে, যদিও মধ্য পানায়তে একটা সমীক্ষায় দেখা গেছে যে এদের সংখ্যা ৬০০-৭০০ জোড়া আছে। নেগ্রোস থেকে এদের কোন সাম্প্রতিক সংখ্যা পাওয়া যায়নি তাই ধরে নেওয়া হচ্ছে যে এরা হয়তো ওখান থেকেও বিলুপ্ত হয়ে গেছে।
সিদ্দিক (অভিনেতা)

সিদ্দিক () হলেন একজন মালায়ালম চলচ্চিত্র অভিনেতা, প্রযোজক, এবং টেলিভিশন পরিচালক। তিনি হাস্যরস্যাত্মক চরিত্রে অভিনয়ের মাধ্যমে তার চলচ্চিত্র কর্মজীবন শুরু করেন এবং পরবর্তীতে বিভিন্ন ভূমিকায় অভিনয়ের মাধ্যমে সবার নজর কাড়েন।
সিদ্দিক ১৯৮০ সালে একটি ছোট চরিত্রে অভিনয়ের মাধ্যমে চলচ্চিত্র কর্মজীবন শুরু করেন।
ব্র্যান্ডি লাভ

ব্র্যান্ডি লাভ (জন্ম: মার্চ ২৯, ১৯৭৩) হলেন একজন মার্কিন প্রাপ্তবয়স্ক মডেল এবং পর্নোগ্রাফি অভিনেত্রী, এবং তিনি হলেন "নো রাইভালস মিডিয়া" এর প্রধান অর্থনৈতিক আধিকারিক এবং সহ-মালকিন। "নো রাইভালস মিডিয়া" হল একটি মাল্টিমিডিয়া প্রাপ্তবয়স্ক বিনোদন কোম্পানী। এছাড়াও তিনি "parentsinadult.com" এর স্রষ্টা, বিশ্বপ্রেমিক প্রতিষ্ঠান যা যৌনশিল্পতে কর্মরত বাবা-মা-এর জন্য উতসর্গিত।তিনি ক্রিস পটোক্সকির সাথে বিবাহ বন্ধনে আবদ্ধ হয়েছিলেন।তারা উভয়েই নর্থ ক্যারোলিনার বাসিন্দা।
ব্র্যান্ডি লাভ ২০০৩ সালে তার নিজের অপেশাদার পর্নোগ্রাফি ওয়েবসাইট শুরু করেন। ২০০৬ সালে, তিনি এবং স্বামী ক্রিস পোটোস্কি ফ্যালকন ফোটোর সাথে গঠন করেন ন্যাকেড রাইনো মিডিয়া, যেটি হলো কুলুঙ্গি পর্নোগ্রাফিক সামগ্রী তৈরির একটি মাল্টিমিডিয়া কোম্পানি। যৌনশিল্পে অভিনয় করতে গিয়ে তিনি আবির্ভূত হন "দ্য টায়রা ব্যাঙ্কস শো" এই সিনেমাতে, "কেইথ অ্যাব্লো", এবং "দ্য হওয়ার্ড স্টার্ন শো" এবং তিনি এছাড়াও আবির্ভুত হন "" এপিসোডে। তিনি তার বই প্রকাশ করেন, "গেটিং ওয়াইল্ড সেক্স ফ্রম ইওর কন্সার্ভেটিভ উম্যান", ২০০৮ সালে।
একজন মুখপাত্র এবং পাবলিক স্পিকার হিসাবে, তাকে বিভিন্ন জায়গায় বলার জন্য আমন্ত্রণ করা হয়। ২০১৩ এর মার্চ মাসে তিনি আন্ডার গ্র্যাজুয়েট কিছু ছাত্র-ছাত্রির সামনে বক্তা ছিলেন ইস্ট ক্যারোলিনা বিশ্ববিদ্যালয় এর সমাজবিজ্ঞান বিভাগে।
২০০৬ সালে তার "দ্য টায়রা ব্যাঙ্কস শো"তে আত্মপ্রকাশের সময়, লভ তার স্বামীর সাথে আমন্ত্রিত ছিলেন এবং তার সাথে ছিলেন হিউ হেফ্‌নার মুক্ত বিবাহ বিষয়ের ওপরে তর্ক-বিতর্কের এক অনুষ্ঠানে। বিষয়ের নাম ছিল "একবিবাহ কি স্বাভাবিক?"
২০০৮ সালে ব্র্যান্ডি লাভ তাঁর বই ”গেটিং ওয়াইল্ড সেক্স ফ্রম ইওর কনজারভেটিভ ওম্যান” প্রকাশ করেন, এবং ”পেন অ্যান্ড টেলার: বুলশিট!”-এর "দ্যা ওয়ার অন পর্ন" শিরোনামের একটি পর্বে অভিনয় করেন। প্রাপ্তবয়স্ক চলচ্চিত্রের একজন অভিনেতা হিসাবে তাঁর কর্মজীবন জুড়ে, তিনি MILF এবং আবেদনময়ী স্ত্রী-থিমযুক্ত সৃষ্টিকর্মে উপস্থিতির জন্য পরিচিত হয়ে ওঠেন।
প্লেন পাউচড ধনেশ

প্লেন পাউচড ধনেশ ("Rhyticeros subruficollis") হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এদেরকে প্রধানত জঙ্গলে পাওয়া যায়। জঙ্গলের মধ্যে উল্লেখযোগ্য হল দাওনা রেঞ্জ এবং টেনাসেরিম পাহাড় যা প্রধানত দক্ষিণ মায়ানমার এর অন্তর্গত, এছাড়াও থাইল্যান্ডের পশ্চিম অংশ এবং মালয়েশিয়া উপদ্বীপের উত্তর ভাগে এদেরকে দেখা যায়।
এরা প্রধানত বাসস্থান ক্ষতির দ্বারা বিপন্ন হয়।
সুম্বা ধনেশ

সুম্বা ধনেশ হল ধনেশ প্রজাতির একধরনের বড় আকারের পাখি যারা প্রধানত বিউসেরোটিডি পরিবারের অন্তর্ভুক্ত। এর বৈজ্ঞানিক নাম "Rhyticeros everetti"।
এটি একটি মাঝারি আকারের, কালো রঙের ধনেশ, আপেক্ষিক ৭০ সেমি লম্বা। পুরুষেররা গাঢ় বাদামি রঙের হয় এবং মাথার ওপরে শিরস্ত্রাণ মতন একটা জিনিস থাকে যেটা লালচে হয়, এবং এদের ঘাড়ের রঙ হয় ফ্যাকাশে। মহিলাদের সমস্ত পালকই কালো হয়। উভয়েরই একটা বড় ফ্যাকাশে রঙের হলুদ ঠোঁট থাকে এবং বাদামি রঙের ছোপ ছোপ থাকে চোয়ালে।
এটি প্রধানত ইন্দোনেশিয়া স্থানিক পাখি, সুম্বা ধনেশ প্রধানত চিরসবুজ অরণ্যে বসবাস করে সুম্বা দ্বীপপুঞ্জের যা প্রধানত লেসার সুন্ডা দ্বীপপুঞ্জ এর অন্তর্গত। ৯৫০ মিটার উচ্চতার ওপরে এদেরকে প্রধানত দেখতে পাওয়া যায়।
সুম্বা ধনেশ প্রধানত একগামী প্রজাতি। এদের প্রধান খাদ্য হল ফল।
বোলিং গড়

বোলিং গড় হল এক প্রকারের পরিসংখ্যান, যা দিয়ে ক্রিকেট খেলায় একজন বোলারের বোলিং স্বচ্ছলতা যাচাই করা হয়। এটা প্রতি উইকেটে কত রান দেওয়া হয়েছে তার অনুপাত। অর্থাৎ, একজন বোলার কত ভালো বোলিং করছে তা বলা যাবে তার বোলিং গড় যত কম হবে তার ভিত্তিতে। বোলিং গড় সাধারনতঃ একজন বোলারের সম্পূর্ণ পারফরম্যান্স যাচাই করতে ইকোনমি রেট আর স্ট্রাইক রেটের সমন্বয়ে নির্ণয় করা হয়।
একজন ক্রিকেটারের বোলিং গড় হিসাব করা হয় সে কি পরিমাণ রান দিয়েছেকে কতগুলো উইকেট নিয়েছে দিয়ে ভাগ করার মাধ্যমে। বোলার কত রান দিয়েছে তা নির্ণয় করা হয়, বোলার যখন বোলিং করছিল তখন বিপক্ষ দলের ব্যাটসম্যান কত রান করেছে তা দিয়ে, কিন্তু এর মাঝে যদি কোন বাই রান, লেগ বাই রান অথবা পেনাল্টি রান। একজন বোলার কোন উইকেটের সম্পূর্ণ কৃতিত্ব পাই যখন তারা বোলিং করার সময় ব্যাটসম্যান আউট হয় বোল্ড, কট, হিট উইকেট, লেগ বিফোর উইকেট অথবা স্ট্যাম্পিংয়ের দ্বারা। 
formula_1
বোলিং গড় বের করার ক্ষেত্রে একেক পরিসংখ্যানবিদের কৌশল একেক রকম।
টেস্ট ক্রিকেটে জর্জ লোহম্যানের রয়েছে ১০.৭৫ রেটের সর্বনিম্ন ও সেরা বোলিং গড়। ভিন্ন ভিন্ন কৌশল হওয়া সত্তেও এই ব্যাপারে ইএসপিএনক্রিকইনফো, আলমানাক এবং ক্রিকেট আর্কাইভ একমত পোষণ করেছে। যদি যোগ্যতার ব্যাপারে কোন বিভাগ করা না থাকত, তাহল উইলফ বার্বার, এ এন হর্নবি এবং ব্রুস মারে- এই তিনজনের মাঝে ড্র হয়ে যেত কারণ তারা শুধুমাত্র একটি টেস্ট ম্যাচ খেলে কোন রান না দিয়ে একটি করে উইকেট নিয়েছেন। এবং তাদের বোলিং গড় হল শূন্য। 
ওয়ান ডে ক্রিকেটে, ইএসপিএনক্রিকইনফো এবং ক্রিকেট আর্কাইভের ভিন্ন কৌশলের কারণে রেকর্ডধারীও ভিন্ন। ইএসপিএন ক্রিক ইনফোর কৌশল হচ্ছে সবচেয়ে কঠিন, সর্বনিম্ন ১০০০ বল করা লাগবে। আর এই হিসাবে জোল গার্নার হলেন রেকর্ডধারী কারণ তার বোলিং গড় হল ১৮.৮৪। ক্রিকেট আর্কাইভের কৌশল একটু সহজতর, সর্বনিম্ন ৪০০ বল করা লাগবে। আর এই হিসাবে জন স্নো হলেন রেকর্ডধারী, কারণ তার বোলিং গড় হল ১৬.৫৭।
টি২০ খেলার ক্ষেত্রেও এই দুই ওয়েবসাইটের ভিন্ন মত পাওয়া যায়। কিন্তু এই ক্ষেত্রে সহজ হল ইএসপিএন ক্রিক ইনফো, সর্বনিম্ন ৩০ বল, এবং ৮.২০ গড় নিয়ে জর্জ ও'ব্রায়ান হলেন রেকর্ডধারী। অন্যদিকে কঠিন হল ক্রিকেট আরকাইভ, সর্বনিম্ন ২০০ বল, এবং আন্দ্রে বোথা ৮.৭৬ গড় নিয়ে রেকর্ডধারী।
আন্তর্জাতিক মহিলা ক্রিকেটের ক্ষেত্রেও এই দুই ওয়েবসাইটের দ্বিমত চালু রয়েছে। ইএসপিএন ক্রিক ইনফোর মতে মহিলা টেস্ট ক্রিকেট-এ বেটি উইলসনের রয়েছে সেরা গড়, তা হল ১১.৮০, অন্যদিকে ক্রিকেট আর্কাইভের মতে ৫.৭৮ গড় নিয়ে মেরি স্পিয়ার্স হল সেরা। মহিলা ওডিআইয়ে, ক্রিকেট আর্কাইভের মতে ৯.৫২ গড় নিয়ে ক্যারোলিন বার্স সেরা, এবং ইএসপিএন ক্রিকইনফো’র মতে ১২.৫৩ গড় নিয়ে গিল স্মিথ সেরা।
লিস্ট এ ক্রিকেট

লিস্ট এ ক্রিকেট হল সীমিতসংখ্যক ওভারের (একদিনের) ক্রিকেট খেলা। যেহেতু প্রথম-শ্রেণীর ক্রিকেটকে টেস্টের নিচে গণনা করা হয়, সেহেতু লিস্ট এ ক্রিকেট হল ঘরোয়া একদিনের ক্রিকেট যা ওয়ান ডে ক্রিকেটের নীচে।
সর্বপ্রথম লিস্ট এ ম্যাচ খেলা হয় ১৯৬৩ সালের মে ল্যাঙ্কাশায়ার ক্রিকেট ক্লাব এবং লিচেস্টারশায়ার ক্রিকেট ক্লাবের মধ্যে জিলেট কাপের প্রথম পর্বে। প্রতিটি দলই ৬৫ অভারে খেলেছে, এবং বোলাররা জনপ্রতি সর্বোচ্চ ১৫ ওভার করে করার সুযোগ পেয়েছিল।
তালিপাম

তালিপাম (বৈজ্ঞানিক নাম: "Corypha taliera") পৃথিবীর বন্য পরিবেশ থেকে বিলুপ্ত উদ্ভিদ। এটি Arecaceae গোত্রের সদস্য। আকৃতিগত ভাবে তাল গাছ এর সাথে এর সাদৃশ্য আছে। তালিপাম জীবনে মাত্র একবার ফুল ও ফল দেয়। তারপর এর মৃত্যু ঘটে। এই প্রজাতির উদ্ভিদটি প্রথম আবিষ্কৃত হয় ১৯১৯ সনে। ব্রিটিশ অরণ্যতরু সন্ধানী উইলিয়াম রক্সবার্গ ভারতের পূর্বাঞ্চলে এই প্রজাতির গাছের সন্ধান পেয়েছিলেন। তিনি তখন এদের নাম দেন "করিফা তালিয়েরা" ("Corypha taliera")। রক্সবার্গের নাম জুড়ে দিয়ে পরে এর বৈজ্ঞানিক নামকরণ করা হয় "কারিফা তালিয়েরা রক্সবার্গ"।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
ভারতের পশ্চিমবঙ্গের শান্তিনিকেতনের কাছে অবস্থিত তালিপাম গাছটি ১৯৭৯ সালে কেটে ফেলার পর ২০০১ সালে উদ্ভিদবিজ্ঞানিরা বাংলাদেশের ঢাকা বিশ্ববিদ্যালয় এলাকায় অবস্থিত তালিপামকে পৃথিবীর সর্বশেষ বন্য তালিপাম হিসেবে চিহ্নিত করেন। ১৮ অক্টোবর, ২০০৮-এ দৈনিক প্রথম আলো এক প্রতিবেদন করে যে ঢাকা বিশ্ববিদ্যালয়ের গাছটিতে ফুল আসার উপক্রম হয়েছে। উদ্ভিদবিজ্ঞানীদের মতে, ফুল আসার পরে ফল দিয়েই গাছটি মারা যায়। গাছটি ২০০৮ সালে ফুল ও ফল দিয়ে ২০১২ সালে মারা যায়। আইইউসিএন তালিপামকে বুনো দশায় সম্পূর্ণ বিলুপ্ত ঘোষণা করেছে। তবে মৃত্যুর আগে অনেক ফল উৎপাদন করায় সেগুলো থেকে পাওয়া যায় প্রায় ৩০০ চারা। ২০১০ সালে বিতরণ করা হয় ১২০টি চারা। এর মধ্যে ১০০ চারা বন বিভাগের মাধ্যমে দেশের বিভিন্ন প্রান্তে রোপণ করা হয়েছে। ঢাকা বিশ্ববিদ্যালয়ের বিভিন্ন স্থানে সাতটি, কুমিল্লা বিশ্ববিদ্যালয়ে সাতটি, রাজশাহী বিশ্ববিদ্যালয়ে দুটি, নর্থ সাউথ বিশ্ববিদ্যালয়ে দুটি,সরকারি কেসি কলেজ ঝিনাইদহে দুইটি, বেইলি রোডের সামাজিক বন বিভাগকে দুটি করে চারা দেওয়া হয়েছে। বাংলাদেশ ন্যাশনাল হারবেরিয়াম ৩টি চারা লাগানো হয়েছে ও মিরপুর জাতীয় উদ্ভিদ উদ্যানে তালিপামের চারা লাগানো আছে । চারা উৎপাদনে ঢাকা বিশ্ববিদ্যালয়ের সহ-উপাচার্যের বাসভবনের মালি জাহাঙ্গীর আলম বীজ রোপণ পদ্ধতিতে সক্ষম হওয়ায় গাছটি বিলুপ্তির হাত থেকে রক্ষা পেয়েছে।
ছোস-ক্যি-দ্বাং-ফ্যুগ

ছোস-ক্যি-দ্বাং-ফ্যুগ () (১২১২-১২৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
ছোস-ক্যি-দ্বাং-ফ্যুগ ১২১২ খ্রিষ্টাব্দে তিব্বতের ল্হো-ব্রাগ () নামক স্থানে জন্মগ্রহণ করেন। তার পিতার নাম ছিল স্পাং-স্তোন-গ্রুব-পা'ই-স্ন্যিং-পো () এবং মাতার নাম ছিল দ্কার-গ্জা'-ম্গোন-স্ক্যিদ ()। পিতার নিকট তিনি চিকিৎসাবিদ্যা, জ্যোতিষশাস্ত্র, বজ্রপাণি ও বজ্রকীলয় তন্ত্র সাধনা, মায়াজালতন্ত্র, যমান্তক ও হয়গ্রীব তন্ত্র সাধনা, অতিযোগ, মহামুদ্রা, ছেদ সাধনা, ঝি-ব্যেদ, নারো পার ছয় যোগ প্রভৃতি বিভিন্ন বিষয়ে অধ্যয়ন করেন। সতেরো বছর বয়সে ন্যাং-রাল-ন্যি-মা-'ওদ-জের নামক বিখ্যাত গ্তের-স্তোনের পুত্র ও অন্যতম শিষ্য নাম-ম্খা'-দ্পালের () নিকট শিক্ষালাভ করেন।
ছোস-ক্যি-দ্বাং-ফ্যুগ মাটিতে লুক্কায়িত আঠারোটি গ্রন্থ আবিষ্কার করেন। এর মধ্যে উল্লেখযোগ্য গ্রন্থগুলি হল ব্লা-মা-গ্সাং-'দুস (), গ্সাং-'দুস-ব্লা-মা'ই-থুগ্স-স্গ্রুব () এবং ব্কা'-ব্র্গ্যাদ-গ্সাং-বা-য়োংস-র্দ্জোগ্স ()। তিনি ল্হা-লুং () বৌদ্ধবিহারে 
ব্সাম-'গ্রুব-ব্দে-বা-ছেন-পো ) নামক মন্দির স্থাপন করেন। তার ধর্মসঙ্গিনী ছিলেন জো-মো-স্মান-মো নামক অপর এক গ্তের-স্তোন এবং তার উল্লেখযোগ্য শিষ্য ছিলেন পে-মা-দ্বাং-ছেন () ও গ্ন্যাল-ন্যি-মা-'ওদ-জের () নামক তার দুই পুত্র, ভা-রো-গ্ত্সুগ-'দ্জিন () নামক এক নেওয়ারি অতিযোগ বিষয়ক পণ্ডিত, মি-ব্স্ক্যোদ-র্দো-র্জে () প্রভৃতি।
আমনা শরীফ

আমনা শরীফ (জন্মঃ ১৬ জুলাই ১৯৮২) হলেন একজন ভারতীয় চলচ্চিত্র অভিনেত্রী যিনি মূলত হিন্দি টেলিভিশন ধারাবাহিক এবং বলিউড চলচ্চিত্রে অভিনয় করে থাকেন।
তিনি ভারতীয় পিতা এবং ফার্সি বাহরাইনের মায়ের ঘরে মুম্বাই, মহারাষ্ট্র জন্মগ্রহণ করেন। তিনি বান্দ্রার সেন্ট এ্যানি'স উচ্চ বিদ্যালয়ে লেখাপড়া করেছেন।
প্রায় ১ বছরের সম্পর্কের পরে আমনা ২০১৩ সালের ২৭ ডিসেম্বর তারিখে চলচ্চিত্র পরিবেশক-প্রযোজক অমিত কাপুরের সাথে বিয়ে করেন।
শরীফ যখন ২য় বর্ষের ছাত্রী ছিলেন তখন বিভিন্ন ব্রান্ডের মডেল হিসেবে অফার পেয়েছিলেন; যেমন: ক্লোজ-আপ টুথপেষ্ট, বিটল মোবাইল ফোন, ইমামি কসমেটিক ক্রীম, ক্লিয়ারসিল স্কিন ক্রিম, নেসক্যাফ এবং আরও অনেক প্রসাধনী। এছাড়াও তিনি কুমার শানু এর ভিডিও এ্যালবাম "দিল কা আলম ম্যায় ক্যা বাতাও তুঝে", ফাল্গুনি পাঠক এর "ইয়ে কিসনে জাদু কিয়া", অভিজিতের "চালনি লাগা হ্যা হাওয়া", দালের মেহেন্দির "ইহ লে ১০০ রুপিয়া" এবং শায়েলের "নাচনা কমল তেরা" ইত্যাদি মিউজিক ভিডিওতে কাজ করেন।
শরীফ দৈনিক ধারাবাহিক "কাহি তো হোগা" এ অভিনয়ের মাধ্যমে টেলিভিশনে পর্দায় আত্মপ্রকাশ করেন। ধারাবাহিকটি ব্যাপক জনপ্রিয়তা অর্জন করে এবং স্টার প্লাস এর সর্বকালের ধারাবাহিকের জগতে ১০টি জনপ্রিয় ধারাবাহিকের মধ্যে এটি ৫ স্থান দখল করে নেয়।
আমনা শরীফ ২০০৯ সালের হিন্দি চলচ্চিত্র "আলু চাট" আফতাব শিবদাসিনির বিপরীতে অভিনয়ের মাধ্যমে বলিউডে আত্মপ্রকাশ করেন। একই বছরে তার পরবর্তী চলচ্চিত্র "আও উইশ কারে" একই নায়কের বিপরীতে অভিনয় করেন। তার সর্বশেষ চলচ্চিত্র হল শুভ মুখার্জী পরিচালতি "সকল পে মাত জা"।
এছাড়াও তিনি "সুইট ড্রিমস", কঞ্জন ফ্যাশন জুয়েলারী, "গেম এন্ড জুয়েলারী ক্রিয়েশন", "ড্রেসলাইন" এবং "ভারত প্লাজা" ইত্যাদিতে ব্রান্ড দূত হিসেবে কাজ করছেন।
বাভারিয়া

বাভারিয়া বা বায়ার্ন (, "ফ্রাইশ্‌টাট্‌ বাইয়ান", , , ) জার্মানির দক্ষিণ-পূর্বে অবস্থিত একটি রাজ্য। এটি জার্মানির সবচেয়ে বড় রাজ্য যার আয়তন ৭০,৫৪৮ বর্গ কিলোমিটার। আয়তনের দিক থেকে বাভারিয়া জার্মানির মোট ভূ-খন্ডের প্রায় ২০% স্থান দখল করে। এছাড়া এটি জার্মানির সবচেয়ে জনবহুল রাজ্য। এর জনসংখ্যা ১২.৫ মিলিয়ন। বাভারিয়ার রাজধানী এবং সবচেয়ে বড় শহর মিউনিখ।
বাভারিয়া ইউরোপের অন্যতম প্রাচীন রাজ্যও বটে। এটা ৯০৭ শতকে প্রতিষ্ঠিত হয়। ১৮০৬ থেকে ১৯১৮ পর্যন্ত বাভারিয়া জার্মানির অন্যতম রাজ্য ছিল। ঐতিহাসিক অঞ্চল ফ্রাঙ্কোনিয়া, আপার প্যালাটিনাটা এবং স্‌ভাবিয়া বর্তমান বাভারিয়ার অন্তর্গত।
আল্পস পর্বতমালার উত্তরে বাভারিয়া রাজ্যের অভ্যুদয় ঘটে। এখানে বাস করত কেল্টীয় সভ্যতার মানুষ। তখন এটা রোমান প্রদেশ র‍্যাটিয়া ও নোরিকাম এর একটি অংশ ছিল। বাভারিয়ার অধিবাসীরা জার্মান ভাষার আদিরূপ (ওল্ড হাই জার্মান) বলত। ধারণা করা হয় তারা অন্য কোথাও থেকে এখানে আগমন করেনি। বাভারিয়া শব্দের অর্থ বাইয়ার মানুষ। এটি সম্ভবত বোহেমিয়ার মানুষ ইঙ্গিত করে।
বাভারিয়া অস্ট্রিয়া, চেক প্রজাতন্ত্র এবং সুইজারল্যান্ডের সাথে আন্তর্জাতিক সীমারেখা শেয়ার করে। এই তিনটি দেশই শেঙ্গেন অঞ্চলের অন্তর্ভুক্ত, তাই সীমারেখা নির্দেশের জন্য কোন বর্ডার নেই। বাভারিয়ার সঙ্গে যুক্ত জার্মানির অন্যান্য রাজ্যগুলো হল বাডেন-ভুর্টেমবার্গ, হেসে, থুরিনগিয়া এবং জ্যাক্সোনি। দুইটি প্রধান নদী বাভারিয়ার মধ্য দিয়ে অতিক্রম করেছে, একটির নাম দানিয়ুব এবং আরেকটি মাইন। বাভারিয়া আল্পস অস্ট্রিয়ার সাথে জার্মানির সীমা নির্দেশ করেছে। এই অঞ্চলেই জার্মানির সবচেয়ে উচু স্থানটি রয়েছে, এর নাম জুগ্সপিটসা। বাভারিয়া বনাঞ্চল এবং বোহেমিয়ান বনাঞ্চল বাভারিয়ার বিশাল অংশজুড়ে বিদ্যমান, এগুলো বাভারিয়া অতিক্রম করে চেক প্রজাতন্ত্র এবং বোহেমিয়াতে প্রবেশ করেছে।
বাভারিয়া রাজ্যর প্রধান শহরগুলো হল মিউনিখ, নুরেমবার্গ, অসবার্গ, রেগেন্ন্সবার্গ, ভুর্জবার্গ, ইগ্নোলস্টাট, ফুর্থ এবং ইরলাঙ্গেন।
দীর্ঘকাল ধরেই বাভারিয়ার অর্থনীতি জার্মানির রাজ্যগুলো মধ্যে অন্যতম বৃহৎ। ২০০৭ সালে এই রাজ্যের জিডিপি ৪৩৪ বিলিয়ন ইউরো (প্রায় ৬০০ বিলিয়ন মার্কিন ডলার) অতিক্রম করেছে। এটা ইউরোপের অন্যতম বৃহৎ অর্থনীতি। বিশ্বে মাত্র ১৭টি দেশের অর্থনীতি বাভারিয়ার অর্থনীতির চেয়ে বড়। বাভারিয়াতে অবস্থিত বিখ্যাত কোম্পানিগুলোর মধ্যে রয়েছে বিএমডব্লিউ (বায়ার্ন মোটর ওয়ার্কস), সিমেন্স, রোডা এন্ড শ্‌ভার্স, আউডি, মিউনিখ রে, অ্যালিয়াঞ্জ, ইনফিনিয়ন, ম্যান, ভাক্যার কেমি, পুমা, অ্যাডিডাস। বাভারিয়ার মাথাপিছু জিডিপি ৪৮০০০ মার্কিন ডলারের বেশি। যদি বাভারিয়া বিশ্বের একটি স্বাধীন রাষ্ট্র হত, তবে এটি ৭তম বা ৮ম ধনী দেশ হত।
বাভারিয়াভিত্তিক বেশ কয়েকটি ফুটবল ক্লাব রয়েছে যেমন- এফসি বায়ার্ন মিউনিখ, এফসি নুরেমবার্গ, এফসি অগসবার্গ, টিএসভি ১৮৬০ মুনশেন এবং গ্রয়থার ফুর্থ। এদের মধ্যে বায়ার্ন মিউনিখ সবচেয়ে জনপ্রিয় এবং জার্মানির সবচেয়ে সফল ফুটবল ক্লাব। এটি বিশ্বের অন্যতম বিখ্যাত ও জনপ্রিয় ফুটবল ক্লাব। বায়ার্ন মিউনিখ ২৩ বা জার্মান শিরোপা অর্জন করেছে। এফসি নুরেমবার্গ ৯ বার শিরোপা অর্জন করেছে। গ্রয়থার ফুর্থ শিরোপা অর্জন করেছে ৩ বার। বিখ্যাত ফুটবল স্টেডিয়াম অ্যালিয়াঞ্জ অ্যারেনা বাভারিয়ার রাজধানী মিউনিখে অবস্থিত।
পাপুয়ান ধনেশ

পাপুয়ান ধনেশ ("Rhyticeros plicatus"), এছাড়াও যারা ব্লিথসের ধনেশ নামে পরিচিত হল একটা বড় আকারের ধনেশ যারা প্রধানত বিউসেরোটিডি পরিবারের অন্তর্ভুক্ত। এদের প্রধান বাসস্থান হল জঙ্গল ওয়ালাসিয়া এবং মেলানেশিয়া প্রভৃতি দেশে। এদের এলাকার নাম হল টক পেসিন কোকোমো।
আগে এদের গণ ছিল "অ্যাসিরোস"। এদেরকে অনেক সময় প্লেন পাউচড ধনেশ ("R. subruficollis"), এবং কিছু কিছু সময় নারকোন্ডাম ধনেশ ("R. narcondami") এবং পাতাঠুঁটি ধনেশ ("R. undulatus") উপজাতি হিসেবে ধরা হয়।
লম্বাউ এরা হয় ৯১ সেমি, পুরুষদের পালকের রঙ হয় সম্পূর্ণ কালো এবং মাথার রঙ হয় সোনালী-কমলা রঙের, এদের গলার রঙ হয় সাদা এবং লেজের রঙও হয় সাদা। চোখের পাতা হয় লালচে বাদামি রঙের, চোখের চারিদিকে থাকে ফ্যাকাশে নীল রঙের চামড়া। মগিলা ধনেশরা আকারে হয় ছোটো এবং এদের গলা ও লেজ হয় সাদা রঙের। পুরুষ এবং মহিলা উভয়েরই বড়ো আকারের ঠোঁট থাকে এবং সেই ঠোঁটের ওপরে থাকে শিরস্ত্রাণ। তরূণ মহিলা এবং পুরুষ উভয়েই দেখতে প্রাপ্তবয়স্ক পুরুষদের মতোন হয়। প্রাপ্তবয়স্কদের প্রায় ৮ টা ভাঁজ থাকে ওদের শিরস্ত্রাণে, এবং তা প্রধানত নির্ভর করে বয়সের ওপরে। কিন্তু তরূণ ধনেশদের এইসব থাকে না।
ওড়ার সময় এদের ডানায় খুব আওয়াজ হয়, এরা উড়ে যাবার সময় একটা হুশ করে শব্দ হয় যা প্রধানত স্টীম ইঞ্জিনের কানের পাশ দিয়ে হুশ করে বেরিয়ে যাওয়ার আওয়াজের সাথে তুলনা করা হয়। এদের ডানার আওয়াজ ছাড়াও এদের ডাক অনেক দূর থেকে শোনা যায়।
বিভিন্ন ধরনের উপজাতির বর্নণা এখানে দেওয়া হল:
ইনিংস

ক্রিকেটে একটি দলের ইনিংস ততক্ষন পর্যন্ত চলতে থাকে যতক্ষন না বিপক্ষ দলের ১১ জনের মাঝে ১০ জন ব্যাটসম্যান আউট হয়ে যায় অথবা নট আউট ব্যাটসম্যানের জন্য কোন পার্টনার না থাকে অথবা খেলা চালিয়ে যাওয়া অসম্ভব হয় অথবা অন্য কিছু খেলার মাঝে বাধা হয়ে দাড়ায়, যেমনঃ অধিনায়ক কোন সঙ্গত কারণে ইনিংস ঘোষণা দেওয়া বা সম্পূর্ণ খেলার জন্য নির্ধারিত সময় অতিক্রান্ত হয়ে যাওয়া।
প্রথম শ্রেণীর ক্রিকেটে এবং টেস্ট ক্রিকেটে, দুই দলই দুই ইনিংস করে খেলতে পারে। ওয়ানডেতে এবং ক্রিকেটের অন্যান্য সংক্ষিপ্ত ধরনের খেলায় প্রতি দল এক ইনিংস করে খেলে। প্রতিটি ইনিংস খেলার ধরন অনুযায়ী নির্দিষ্ট সংখ্যক ওভারে খেলা হয়। ওয়ানডে হয় ৫০ ওভারের, টি-২০ হয় ২০ ওভারের।
ব্যক্তিগত ইনিংস সাধারণত ব্যাটসম্যান আউট না হওয়া পর্যন্ত বা দলের ইনিংস শেষ না হওয়া পর্যন্ত চলে। যদিও দুইজন ব্যাটসম্যান জুটি বেঁধে ব্যাট করে, কিন্তু তাদের সমন্বিত রানকে ইনিংস বলা যাবে না, এটা হল পার্টনারশিপ বা স্ট্যান্ড।
র্দো-র্জে-ব্রাগ-রিগ-'দ্জিন-ছেন-পো

র্দো-র্জে-ব্রাগ-রিগ-'দ্জিন-ছেন-পো () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।
র্দো-র্জে-ব্রাগ-রিগ-'দ্জিন-ছেন-পো কথাটির অর্থ র্দো-র্জে-ব্রাগ বৌদ্ধবিহারের বিদ্যাধর। বিখ্যাত গ্তের-স্তোন রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান ও তার পরবর্তী চিহ্নিত পুনর্জন্মরা এই উপাধির অধিকারী হন। ঙ্গাগ-গি-দ্বাং-পো নামক তৃতীয় র্দো-র্জে-ব্রাগ-রিগ-'দ্জিন-ছেন-পো মধ্য তিব্বতে র্দো-র্জে-ব্রাগ বৌদ্ধবিহার স্থাপন করলে এই উপাধিধারী লামারা ঐ বিহারের প্রধান হিসেবে নির্বাচিত হন।
এমডি-পিএইচডি

এমডি-পিএইচডি, ডক্টরেট অফ মেডিসিন(MD) এবং ডক্টরেট অফ ফিলসফি (PhD) চিকিৎসক-বিজ্ঞানীদের জন্য দ্বৈত চিকিৎসকীয় ডিগ্রী। এই ডিগ্রী মেডিকেল স্কুল দ্বারা স্বীকৃত।
আমেরিকায় MD-PhD ডিগ্রী কিছু মেডিক্যাল স্কুল এ দেওয়া দ্বৈত ডিগ্রী প্রোগ্রামের মাধ্যমে প্রাপ্ত করা সম্ভব। এমন একটি সমন্বিত প্রশিক্ষণ প্রোগ্রাম জন্য ধারণা শুরু হয় Case Western Reserve University School of Medicine প্রতিষ্ঠানের ১৯৫৬ সাল থেকে এবং এটি দ্রুত অন্যান্য মেডিক্যাল স্কুলে ছড়িয়ে পড়ে।১৯৬৪ সালে ন্যাশনাল ইনস্টিটিউট অফ হেলথ ( NIH ) কিছু বিশ্ববিদ্যালয়ে এমডি - পিএইচডি প্রোগ্রাম অর্থলগ্নী করার একটি ফান্ড গঠন করে। এই তহবিল চিকিৎসা সায়েন্টিস্ট প্রশিক্ষণ কর্মসূচী ( MSTP ) মাধ্যমে বিতরণ করা হয়।এছাড়াও কিছু নন-MSTP দ্বৈত ডিগ্রী প্রদানের তহবিলও আছে। নন-MSTP কর্তৃক তহবিল কৃত দ্বৈত ডিগ্রী প্রোগ্রামের আরও কিছু অপশন আছে এবং PhD ছাড়াও আরো অন্যান্য ডিগ্রী নেওয়া যায়।(যেমন, J.D. এবং M.B.A. ডিগ্রী ) 
এমডি ও পিএইচডি ডিগ্রী প্রাপ্ত হতে একটি দ্বৈত ডিগ্রী প্রোগ্রামে ভর্তি হতেই হবে, এমনটি না। পৃথকভাবেও একজন উল্লেখিত ডিগ্রী সম্পন্ন করতে পারেন। তবে, শিক্ষার্থী সব মেডিকেল স্কুলের শিক্ষাগ্রহণের জন্য টিউশন দিতে বাধ্য এবং তাদের এমডি শিক্ষার সময় কোন বৃত্তি গ্রহণ করে না। যেহেতু পিএইচডি প্রশিক্ষণ চিকিৎসা প্রশিক্ষণের সঙ্গে সম্পৃক্ত হয় না, সেহেতু উপরন্তু, পিএইচডি সম্পন্ন করার অতিরিক্ত বছর সময় লাগবে।
রেসিডেন্সী ট্রেনিং এর সময়েও একজন PhD করতে পারেন। এই সমন্বিত গবেষণা এবং গ্রাজুয়েশন লেভেলের মেডিক্যাল শিক্ষা কিছু অল্প রেসিডেন্সী প্রোগ্রাম অফার করে থাকে। এই অতিরিক্ত শিক্ষা রেসিডেন্সি পিরিয়ড আরও ৩-৪ বছর বৃদ্ধি করে।
ছাত্ররূপে বিশ্ববিদ্যালয়ে ভর্তি হওয়ার পর একজন শিক্ষার্থী 2-PhD-2 প্ল্যান গ্রহণ করে। এই পদ্ধতি অনুসারে,শিক্ষার্থী তাদের মেডিকেল স্কুলে প্রি-ক্লিনিক্যাল কারিকুলাম শেষ করবে (২ বছর), পিএইচডি স্নাতক প্রশিক্ষণের মধ্যে স্থানান্তর হবে (৩-৫ বছর) এবং সব শেষে ক্লিনিক্যাল রোটেশন শেষ করবে (২ বছর)।
এমডি-পিএইচডি ডিগ্রী শেষ হবার পর চিকিৎসক-বিজ্ঞানী অনেক দিকেই যেতে পারেন। অধিকাংশই রেসিডেন্সী ট্রেনিং এর পাশাপাশি ল্যাবরেটরি ট্রেনিং চালিয়ে যেতে থাকেন। তবে, একজন চিকিৎসক-বিজ্ঞানী রেসিডেন্সী ট্রেনিং গ্রহণে নিবৃত্ত হতে পারেন যার ফলে তিনি প্রচলিত PhD বিজ্ঞানীর সদৃশ পেশায় যেতে পারেন। একজন চিকিৎসক-বিজ্ঞানী এছাড়াও কোন প্রাইভেট সেক্টরে কাজ করতে পারেন কোনরূপ প্রথাগত ক্লিনিক্যাল কিংবা রিসার্চ ট্রেনিং এ না গিয়েই।
অধিকাংশ এমডি-পিএইচডি প্রোগ্রাম (সব MSTPs), মেডিকেল স্কুলের সকল টিউশন ফি, স্বাস্থ্য বীমার খরচ কভার করে এবং বৃত্তি প্রদান করে। এটি এমডি-পিএইচডি শিক্ষার্থীদের শুধুমাত্র এমডি করা সহযোগীদের সাথে অর্থনৈতিকভাবে সমতা করে যারা দ্রুতই তাদের পূর্ণ ক্লিনিক্যাল বেতন উপার্জন করার পাশাপাশি বড় ধরনের ঋণ পরিশোধ করে থাকে।
অধিকাংশ এমডি-পিএইচডি দ্বৈত ডিগ্রী প্রাপ্ত প্রার্থীরা সুবিধাজনকভাবে অন্যদের তুলনায় রেসিডেন্সি প্রোগ্রামের জন্য মনোনীত হন।
এমডি-পিএইচডি স্নাতকদের অধিকাংশ (80% বেশি) পরবর্তীতে আকাদেমিয়া কিংবা এমন শিল্প প্রতিষ্ঠানে যোগদান করে যেখানে মেডিকেল গবেষণা প্রধান অংশ। অনেক এমডি-পিএইচডি স্নাতকধারী তাদের নিজ নিজ বিষয়ে পরবর্তীতে ক্লিনিক্যাল প্র্যাকটিস করে থাকেন।
রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান

রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান () (১৩৩৭-১৪০৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন এবং সে-বক্রা-ব্জাং () বৌদ্ধবিহারের প্রতিষ্ঠাতা ছিলেন।
রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান ১৩৩৭ খ্রিষ্টাব্দে তিব্বতের লা-স্তোদ-ব্যাং () নামক অঞ্চলের গ্ন্যান-য়ুল () নামক স্থানে জন্মগ্রহণ করেন। তার পিতার নাম ছিল স্লোব-দ্পোন-ব্দুদ-'দুল () এবং মাতার নাম ছিল জো-ল্চাম-ব্সোদ-নাম্স-খ্যে-'দ্রেন ()। তার তান্ত্রিক যোগী পিতার নিকট তিনি মায়াজালতন্ত্র ও বজ্রকীলয় সাধন পদ্ধতি সম্বন্ধে অধ্যয়ন করেন।
রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান বেশ কিছু লুক্কায়িত প্রাচীন গ্রন্থ আবিষ্কার করেন। এই সমস্ত গ্রন্থগুলিকে ন্যাং-রাল-ন্যি-মা-'ওদ-জের ও ছোস-ক্যি-দ্বাং-ফ্যুগ‎ নামক দুই বিখ্যাত গ্তের-স্তোনের দ্বারা আবিষ্কৃত গ্রন্থগুলি, যা ল্হো-গ্তের () বা দক্ষিণ দিকের সম্পদ নামে পরিচিত, তাদের থেকে পৃথক করার জন্য একযোগে ব্যাং-গ্তের () বা উত্তর দিকের সম্পদ বলা হয়ে থাকে। তার আবিষ্কৃত গ্রন্থগুলির মধ্যে উল্লেখযোগ্য অতিযোগ তত্ত্বের ওপর লেখা চার খন্ডের কুন-ব্জাং-দ্গোংস-পা-জাং-থাল (), র্তেন-'ব্রেল-খ্যাদ-পার-চান (), ফ্যি-স্গ্রুব-'গ্র-বা-কুন-গ্রোল (), র্তা-ম্গ্রিন-দ্রেগ্স-পা-দ্বাং-স্দুদ (), 'খোর-'দাস-দ্বাং-স্দুদ (), দ্গ্রা-ব্গেগ্স-থাল-বার-র্লোগ-পা'-ছোস (), স্মান-গ্যি-ত্শাদ-ব্যাস-পা () প্রভৃতি।
বাডেন-ভুর্টেমবের্গ

বাডেন-ভুর্টেনবের্গ () জার্মানির ১৬টি রাজ্যের মধ্যে অন্যতম। বাডেন-ভুর্টেনবের্গ জার্মানির দক্ষিণ-পশ্চিমাঞ্চলে অবস্থিত। জনসংখ্যা ও আয়তনের দিক থেকে এটি জার্মানির তৃতীয় বৃহত্তম রাজ্য। এর আয়তন ৩৫,৭৪২ বর্গকিলোমিটার (১৩,৮০০ বর্গ মাইল) এবং জনসংখ্যা ১০.৭ মিলিয়ন। এই রাজ্যের রাজধানী ও সর্ববৃহৎ শহর স্টুটগার্ট। স্টুটগার্ট জার্মানির গুরুত্বপূর্ণ শহর।
বাডেন-ভুর্টেমবের্গ আগে বাডেন, প্রিশিয়ার হোহেনজুলার্ন, ভুর্টেমবের্গ ইত্যাদি নামে পরিচিত ছিল। খ্রিস্টীয় প্রথম শতকে ভুর্টেমবের্গ রোমানরা জয় করে। তারা সেখানে আত্মরক্ষার্থে সীমানাপ্রাচীর নির্মাণ করে। তৃতীয় শতাব্দীতে অ্যালেমানিরা রোমানদের সেখান হতে চলে যেতে বাধ্য করে। কিন্তু ফ্রাঙ্ক জাতি তাদেরকে সরিয়ে ভুর্টেমবের্গ দখল করে। এসময় একটি যুদ্ধ সংঘটিত হয়। পরবর্তিতে ভুর্টেমবের্গ পুণ্য রোমান সাম্রাজ্যের অন্তর্ভুক্ত হয়।
প্রথম বিশ্বযুদ্ধের পরে মিত্রবাহিনী তিনটি রাজ্য স্থাপন করে: ভুর্টেমবের্গ হোহেনজুলার্ন, বাডেন এবং ভুর্টেমবাআরগ-বাডেন। ১৯৪৯ সালে এই রাজ্যগুলো জার্মান প্রজাতন্ত্রের প্রতিষ্ঠাতা সদস্য হয়। জার্মান সংবিধানের ১১৮ অনুচ্ছেদ এই তিনটি রাজ্য একত্রীকরণের উল্লেখ করে। ১৯৫১ সালের ১৬ ডিসেম্বরে অনুষ্ঠিত একটি গণভোটের মাধ্যমে তিনটি রাজ্যই একত্রীকরণের ব্যাপারে সম্মতি জানায়। ১৯৫২ সালের ২৫ এপ্রিল বাডেন-ভুর্টেমবের্গ আনুষ্ঠানিকভাবে জার্মানির একটি রাজ্য হিসেবে প্রতিষ্ঠিত হয়।
বাডেন-ভুর্টেনবের্গ ফ্রান্স, সুইজারল্যান্ডের সাথে জার্মানির সীমানা নির্দেশ করেছে। জার্মানির মধ্যে বাডেন-ভুর্টেমবের্গের সাথে রিনেল্যান্ড প্যালাটিনাটা, হেসে এবং বাভারিয়ার সীমানা রয়েছে। বাডেন-ভুর্টেমবের্গের অধিকাংশ বড় শহর নেকার নদীর তীরে গড়ে উঠেছে। রাইন নদী পশ্চিম ও দক্ষিণে সীমারেখা নির্দেশ করেছে। ব্ল্যাক ফরেস্ট এবং বাডেন-ভুর্টেমবের্গের পার্বত্য অঞ্চল রাইন নদীর পূর্ব উপত্যকা থেকে শুরু হয়েছে। এছাড়া আল্পস পর্বতমালার কিছু অংশও এই রাজ্যে রয়েছে। দানিয়ুব নদীর উৎস এই রাজ্যের ডোনাউশিঙ্গেন শহরের কাছে অবস্থিত।
বাডেন-ভুর্টেনবের্গে প্রাকৃতিক সম্পদের পরিমাণ কম। তা সত্ত্বেও এটি জার্মানি এবং ইউরোপের অন্যতম ধনী রাজ্য। এই রাজ্যে বেকারত্বের হার কম। বেশ কয়েকটি বিখ্যাত কোম্পানির সদর দপ্তর এখানে অবস্থিত। যেমন- ডাইমলার এজি, পোর্শা, রবার্ট বোশ, কার্ল জাইস, স্যাপ এজি। তবে বাডেন-ভুর্টেনবের্গের অর্থনীতি ছোট ও মাঝারি আকারের ব্যবসায় প্রতিষ্ঠান নির্ভর। এই রাজ্যে প্রচুর শিল্প-কারখানা রয়েছে। ২০০৩ সালে প্রায় ৮৮০০ উৎপাদন কারখানা ছিল। মাঝারি আকারের ব্যবসায় প্রতিষ্ঠান বাডেন-ভুর্টেনবের্গের অর্থনীতির চালিকাশক্তি। ২০০৩ সালে উৎপাদন খাতের বার্ষিক আয় ছিল ২৪০,০০০ মিলিয়ন মার্কিন ডলার। এর ৪৩% এসেছিল রপ্তানি থেকে। বিশ্ব অর্থনীতির প্রভাব বাডেন-ভুর্টেনবের্গকেও প্রভাবান্বিত করে। উৎপাদন খাতের অর্ধেক চাকুরিজীবী যন্ত্র কৌশল, তড়িৎ প্রকৌশল এবং গাড়ি নির্মাণ ক্ষেত্রে কাজ করে। এসব খাতেই অধিকাংশ বড় ব্যবসায়িক কোম্পানিগুলো রয়েছে। বাডেন-ভুর্টেনবের্গে উৎপাদিত শিল্প পণ্যগুলোর মধ্যে রয়েছে তড়িৎ যন্ত্র, ঘড়ি, খেলনা, ধাতব বস্ত এবং বিভিন্ন যন্ত্র। একসময় তৈরি পোশাক শিল্প এই রাজ্যের অন্যতম বড় শিল্প-খাত ছিল, তবে সময়ের পরিক্রমায় এই শিল্প এখন আর নেই। গবেষণা ও উন্নয়ন বাডেন-ভুর্টেনবের্গের অন্যতম বড় কর্মক্ষেত্র, এগুলোকে বিশ্ববিদ্যালয় এবং বিভিন্ন বহুজাতিক কোম্পানি অর্থায়ন করে। ২০০১ সালে জার্মানির গবেষণা ও উন্নয়ন খাতে নিয়োজিত ১০০,০০০ মানুষের মধ্যে এক-পঞ্চমাংশই বাডেন-ভুর্টেনবের্গে (বিশেষ করে স্টুটগার্টে) অবস্থিত।
২০০৭ সালের এক গবেষণা এবং ব্যবসায়িক পত্রিকা ভির্টশাফসভুখা বাডেন-ভুর্টেনবের্গকে জার্মানির অন্যতম অর্থনৈতিকভাবে সফল এবং গতিশীল রাজ্য হিসেবে অভিহিত করে।
ম্ঙ্গা'-রিস-পান-ছেন-পে-মা-দ্বাং-র্গ্যাল

ম্ঙ্গা'-রিস-পান-ছেন-পে-মা-দ্বাং-র্গ্যাল () (১৪৮৭-১৫৪২) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
ম্ঙ্গা'-রিস-পান-ছেন-পে-মা-দ্বাং-র্গ্যাল ১৪৮৯ খ্রিষ্টাব্দে মুস্তাং রাজ্যে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান () এবং মাতার নাম ছিল খ্রোম-পা-র্গ্যান ()। তার সাতজন ভ্রাতার মধ্যে উল্লেখযোগ্য ছিলেন লেগ্স-ল্দান-র্দো-র্জে () যিনি রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক প্রথম র্দো-র্জে-ব্রাগ-রিগ-'দ্জিন-ছেন-পোর পুনর্জন্ম রূপে চিহ্নিত হয়েছিলেন।
পিতার নিকট হতে তিনি র্ন্যিং-মা ধর্মসপ্রদায়ের গুহ্যগর্ভতন্ত্র ও অতিযোগ তত্ত্বের চিত্তবর্গ শিক্ষা সম্বন্ধে এবং নোর-ব্স্তান-ব্জাং-পো () নামক শিক্ষকের নিকট হতে বিনয় সম্বন্ধে শিক্ষালাভ করেন। একুশ বছর বয়সে 'জাম-দ্ব্যাংস-ছোস-স্ক্যোং () ও স্দোম-ব্র্ত্সোন-ত্শুল-খ্রিম্স-দ্পাল () নামক দুই বৌদ্ধ সাধকের নিকট যমান্তক সাধন পদ্ধতি এবং তেইশ বছর বয়সে শেস-রাব-রিন-ছেন () নামক সা-স্ক্যা ধর্মসম্প্রদায়ের এক তিব্বতী অনুবাদকের নিকট মার্গফল সম্বন্ধে শিক্ষালাভ করেন। পঁচিশ বছর বয়সে ব্সাম-'গ্রুব-গ্লিং () বৌদ্ধবিহারে ব্সোদ-নাম্স-ল্হুন-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট ভিক্ষুর শপথ গ্রহণ করেন। এরপর তিনি র্নাম-র্গ্যাল-দ্পাল-ব্জাং () এবং 'জাম-দ্ব্যাংস-ব্লো-গ্রোস-দ্পাল-ম্গোন () নামক দুই পন্ডিতের নিকত ব্যাকরণ ও তন্ত্র সম্বন্ধে অধ্যয়ন করেন। তিনি তার জ্যৈষ্ঠ ভ্রাতা লেগ্স-ল্দান-র্দো-র্জে তিব্বতের বিভিন্ন স্থানে যাত্রা করে বহু পন্ডিতের নিকট শিক্ষালাভ করেন। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেন।
ম্ঙ্গা'-রিস-পান-ছেন-পে-মা-দ্বাং-র্গ্যাল ছেচল্লিশ বছর বয়সে ব্সাম-য়াস বৌদ্ধবিহারে একটি চতুর্মখ বৈরোচনের মূর্তির পেছন থেকে রিগ-'দ্জিন-য়োংস-'দুস () নামক একটি গ্রন্থ আবিষ্কার করেন। তার লেখা সর্বাপেক্ষা উল্লেখযোগ্য গ্রন্থ হল স্দোম-গ্সুম-র্নাম-পার-ঙ্গেস-পা ()।
শার্লক (টেলিভিশন ধারাবাহিক)

শার্লক (ইংরেজি:Sherlock) একটি ব্রিটিশ টেলিভিশন ক্রাইম ড্রামা। বিখ্যাত লেখক আর্থার কোনান ডয়েলের গোয়েন্দা চরিত্র শার্লক হোমসের গল্পের আবহে নির্মাণ করা হয়েছে এই টিভি সিরিজটি। স্টেভেন মোফাট ও মার্ক গেটিস এই সিরিজটি নির্মাণ করেছেন। যেখানে শার্লক হোমস চরিত্রে অভিনয় করেছেন বেনেডিক্ট কাম্বারব্যাচ, ডক্টর ওয়াটসন হিসেবে মার্টিন ফ্রিম্যান। এরই মধ্যে সিরিজটির ১৩টি পর্ব ধারণ এবং সম্প্রচার করা হয়েছে। ২০১০ সালে সিরিজটির প্রথম পর্ব প্রচারিত হয়। ২০১২ ও ২০১৪ সালে সিরিজটির ২য় ও ৩য় মৌসুম প্রচারিত হয়। ২০১৬ সালের ১ জানুয়ারি একটি বিশেষ পর্ব প্রচারিত হয়। ২০১৭ সালে সিরিজটির ৪র্থ মৌসুম প্রচারিত হয়। সিরিজটি প্রধানত বর্তমান সময়কে কেন্দ্র করেই রচিত তবে "দ্য অ্যাবোমিনেবল ব্রাইড" নামে প্রচারিত বিশেষ পর্বটি চরিত্রদের ভিক্টোরীয় সময়কালকে কেন্দ্র করে আবর্তিত একটি কল্পনা। "শার্লক" সিরিজটি পৃথিবীর বিভিন্ন অঞ্চলের টেলিভিশনে প্রচার করা হয়। 
সিরিজটির ব্যাপারে সমালোচকরা ইতিবাচক মন্তব্য করেছেন। সিরিজটি বাফটা, এমি, গোল্ডেন গ্লোবসহ আরো কিছু পুরস্কারের জন্য মনোনীত হয়েছে এবং বেশ কিছু বিভাগে পুস্কার অর্জনও করেছে।
"শার্লক" সিরিজে শার্লক হোমস (বেনেডিক্ট কাম্বারব্যাচ) একজন "পরামর্শদাতা গোয়েন্দা" যে বর্তমানে লন্ডনে বিভিন্ন রহস্য সমাধান করে। তার ফ্ল্যাটমেট এবং বন্ধু ডাক্তার জন ওয়াটসন (মার্টিন ফ্রিম্যান) তার সহকারী। জন সাম্প্রতিক সময়ে আফগানিস্তানে কর্মরত রয়াল আর্মির মেডিক্যাল বাহিনী থেকে অবসর নিয়েছে। মেট্রোপলিটন পুলিশ সার্ভিসের গোয়েন্দা ইন্সপেক্টর গ্রেগ লেস্ট্রাড (রুপার্ট গ্রেভস) প্রথমে শার্লকের ব্যাপারে সন্দিহান থাকলেও ক্রমে তার অস্বাভাবিক বুদ্ধিমত্তা এবং পর্যবেক্ষণের ক্ষমতায় বিস্মিত হয় এবং তার মূল্য বুঝতে পারে। জনের ব্লগ এর কারণে শার্লক অচিরেই একজন তারকাতে পরিণত হয়। সাধারণ জনগণ এবং সময়ে সময়ে ব্রিটিশ সরকারও বিভিন্ন সমস্যায় তার শরণাপন্ন হয়।
সিরিজটিতে বিভিন্ন অপরাধীর সাথে শার্লককে জড়াতে দেখা যায়। কিন্তু শার্লক এবং জিম মরিয়ার্টির দ্বৈরথ একটি মূল বৈশিষ্ট্য। সেইন্ট বার্টস হসপিটালের প্যাথলজিস্ট মলি হুপার (লুইজ ব্রীলি) প্রায়ই শার্লককে বিভিন্ন কেসে সাহায্য করে। অন্যান্য চরিত্রে আছে শার্লক এবং জনের বাড়িওয়ালি মিসেস হাডসন (উনা স্টাবস)।
আরবোরেটুম নর

আরবোরেটুম নর () বা উত্তর আরবোরেটুম সুইডেনের উমিয়া শহর থেকে প্রায় ৮ কিলোমিটার পশ্চিমে অবস্থিত বাগবোলে প্রাসাদের একটি আরবোরেটুম।
আরবোরেটুম নর ২০ একর জায়াগার ওপর গড়ে উঠেছে। এই বিশাল অঞ্চলে প্রায় ২৮০ প্রজাতির ১৬০০ ধরনের গাছ আছে। এগুলো ১৯৮১ সাল হতে লাগানো হয়েছে। এগুলো মূলন স্ক্যান্ডিনেভিয়ার দেশগুলোর চারাগাছ। এর প্রধান তিনটি উদ্দেশ্যর একটি হল কোন কোন প্রজাতির গুল্ম ও বৃক্ষ চরম আবহাওয়াসম্পন্ন উত্তর স্ক্যান্ডিনেভিয়ারর উত্তর অক্ষাংশে অভিযোজিত হয়ে টিকে থাকতে পারে। পার্কের মাঝের প্রাসাদটি বাণিজ্যিক কেন্দ্র যা ঊনবিংশ শতাব্দির উপড়ে পড়া গাছগুলোকে করাতকলের জন্য কাজে লাগায়। আরবোরেটুমের অন্য দুটো উদ্দেশ্য হল বৃক্ষ ও গুল্ম সম্পর্কে গবেষণা (ডেনড্রোলজি) চালিয়ে যাওয়া এবং বাগবোলে গ্রামের কাছে একটি পর্যটক আকর্ষণ কেন্দ্র সৃষ্টি করা।
১৯৭৫ সালে উমিয়া বিশ্ববিদ্যালয় ও উমিয়ার সুইডীয় কৃষিবিজ্ঞান বিশ্ববিদ্যালয়-এর সাথে একত্রে আরবোরেটুম নর প্রতিষ্ঠিত হয়। বর্তমানে একটি ফাউন্ডেশন কর্তৃক আরবোরেটুম চলছে এবং বিভিন্ন মিউনিসিপ্যালিট, কোম্পানি এবং প্রতিষ্ঠান এরজন্য আর্থিক অবদান রাখছে। এটি উমিয়ার উত্তর কৃষিবিজ্ঞান বিভাগাধীন সুইডেন কৃষি বিশ্ববিদ্যালয় কর্তৃক পরিচালিত হয়।
প্রাসাদকে ঘিরে উমিয়া নদীর তীরবর্তী প্রায় এক মাইল দীর্ঘ এই পার্ক। বাগবোলে প্রাসাদ পৃথক বাণিজ্য হিসেবে পরিচালিত হওয়া ছাড়াও একটি সম্মেলন কেন্দ্র এবং রেস্তঁরা হিসেবেও পরিচালিত হয়। উরে নদীর উত্তর তীরে এটি অবস্থিত (র্যাপিড থেকে)
২০১৪ সালে পার্কটি চারটি শিল্প প্রতিষ্ঠানের একটি হিসেবে স্বীকৃতি পায় যেগুলো "ফোর্টফ্লাইটনিঙ্গার" ("আন্দোলন") এর অংশ হিসেবে নকশা করা হয়েছিল। এই প্রজেক্টটি তিনজন শিল্পীর মাধ্যমে পরিচালিত হয় যারা শিল্পের সাথে প্রকৃতির সম্পর্ক ঘটাতে চেয়েছিলেন। ২০১৪ সালে উমিয়াকে ইউরোপের সাংস্কৃতিক রাজধানী করায় এটি আর্থিক বৃত্তি লাভ করে।
ডলবেনস পার্ক

ডলবেনস পার্ক () উমিয়া, সুইডেনের কেন্দ্রে অবস্থিত একটি পার্ক। ১৮৬৫ সালে সৃষ্ট এই পার্কটিই উমিয়ার প্রথম পার্ক। এর নামকরণ করা হয় জেনারেল জর্জ কার্ল ভন ডলবেন-এর নামানুসারে এবং ১৮৬৭ সালে তার সৌধ এখানে গড়ে ওঠে। ১৮৬৫ সালে পার্কের কাজ শুরু হয় এবং তারা ইংরেজ-ধরনের বাগান গড়ে তোলার সিদ্ধান্ত গ্রহণ করেন।
পার্কটি ওস্ট্রা কিরকোগাটান, স্টোরগাটান এবং স্ট্যান্ডগাটান প্রভৃতি প্রদেশসমূহের মাঝে অবস্থিত।
পার্কের নাম প্রথমে দেয়া হয়েছিল স্ট্যাডসরাগাটান, কিন্তু ১৮৬৭ সালে সৌধটি গড়ে তোলার পর এর নাম হয় ডলবেনস পার্ক। ১৮৮৮ সালের মারাত্মক অগ্নিকাণ্ড, পার্কটির সিংহভাগকেই ধ্বংস করে দেয় এবং অনেক গুল্ম ও বৃক্ষ মারাত্মকভাবে ক্ষতিগ্রস্ত হয়। তবে সৌধের কোনপ্রকার ক্ষতি হয়নি। ১৮৯৭ সালে পার্কটির বড় ধরনের পুনর্গঠন করা হয়।
ভ্যানোর্টসপার্কেন, উমিয়া

ভ্যানোর্টসপার্কেন () বা যমজ শহরের পার্ক, উমিয়া, ভ্যাস্টারবটেন প্রদেশ, সুইডেনের কেন্দ্রে অবস্থিত একটি পার্ক।
১৮৫৮ সালে এই পার্কটি ১৮৫১ সালে প্রতিষ্ঠিত উমিয়া গার্ডেন সোসাইটির চেষ্টায় নির্মিত হয়। ১৮৮৮ সালের ভয়াবহ অগ্নিকাণ্ড পার্কটিকে ধ্বংস করে দেয়। ১৯৮৫ সালে বড় ধরনের পুনর্গঠনের পর একে আবারও নির্মাণ করা হয় এবং এটি বর্তমান রূপ লাভ করে। ঐ সময়ে এর পূর্ব ও উত্তরদিকে একটি মনুষ্য-নির্মিত ঝর্ণা পার্কটির সহজাত সবুজের সাথে যুক্ত করা হয়েছিল। এটি মূলত উমিয়ার ছয়টি যমজ শহরের প্রতি উৎসর্গকৃত। এই স্থানগুলো হস্তনির্মিত অংশ দিয়ে তৈরি যার এক-একটি ডেনমার্কের হেলসিঙ্গার, ফিনল্যান্ডের ভাসা, রাশিয়ার পেট্রীজাভোদস্ক, নরওয়ের হারস্টাড, জার্মানির উয়র্টজবার্গ এবং কানাডার সাস্কাটোনকে প্রতিফলিত করে।
শিল্পী অ্যান্টে ডালস্টেট-এর "টেলাস" ভাস্কর্যটি একটি গ্লোবে ছয়টি যমজ শহর চিহ্নিত অবস্থার প্রতিচ্ছবি। এটিও ১৯৮৫ সালে গড়ে ওঠে এবং পার্কটির যমজ শহরের থিমটিকেই ফুটিয়ে তোলে।
পার্কের এই অঞ্চলটি নরওয়ে ম্যাপেলের লাইন দ্বারা ঘেরাও করা। অন্যান্য গাছের প্রজাতি হল ইন্টার এলিয়া সুইস পাইন, মাউন্টেন পাইন, আলপাইন কুর‍্যান্ট, ইউরোপীয় অ্যাশ এবং হর্স-চেসনাট। এখানে একটি অর্ন্যাস বির্খ (বেতুলা পেন্ডুলা 'ডালেকার্লিকা') যা সুইডীয় জাতীয় বৃক্ষও রয়েছে। এটি ১৯৮৫ সালে রোপণ করা হয়।
এই অঞ্চলের পুরাতন নাম হল কির্কটোর্গেট (গীর্জা বর্গ) এবং স্কোলপার্কেন (বিদ্যালয় পার্ক)।
মোহাম্মদ শাকিল

এম শাকিল (পুরো নাম: মোহাম্মদ শাকিল, বিকল্প নাম: এম শাকীল) ছিলেন ভারতের লক্ষ্ণৌ শহর থেকে একজন ভারতীয় মুক্তিযোদ্ধা, রাজনীতিবিদ, উর্দু ঔপন্যাসিক, ট্রেড ইউনিয়ন কর্মী এবং শ্রম আইনজীবী। তিনি বিখ্যাত আজিজি চিকিৎসক পরিবারে জন্মগ্রহণ করেন এবং হাকিম আব্দুল আজিজ হলেন তার নানা।
শাকিল ১৯২৭ সালে ভারতের লক্ষ্ণৌ জন্মগ্রহণ করেন এবং তিনি ভারতীয় জাতীয় আন্দোলন যোগদান করেন। জাতীয় আন্দোলনে সম্পৃক্ততা থাকার কারণে তিনি মাত্র ১৪ বছর বয়সে ব্রিটিশ কর্তৃক কারারুদ্ধ হন। যদিও তিনি মাত্র ২১ দিন পরে মুক্তি পেয়েছিলেন। এরপর তিনি তার উত্তেজনাপূর্ণ বক্তব্য প্রদান করার জন্য বছরের পর বছর ধরে বেশ কয়েকবার গ্রেফতার হয়েছিলেন। ভারতের স্বাধীনতা লাভের পরে শাকিল প্রজা সমাজতান্ত্রিক পার্টিতে যোগদান করেন এবং জয়প্রকাশ নারায়ণ, রাম মনহর লহিয়া এবং আচার্য ক্রিপলানী তার ঘনিষ্ঠ সহচর ছিলেন। Hতার স্ত্রী বেগম আখতার জিহান একজন শিক্ষাবিদ এবং "কাশ্মীরি মহল্লা গার্লস স্কুল" এর প্রধান শিক্ষিকা ছিলেন।
১৯৬০ সালে শাকিল প্রাথমিকভাবে লক্ষ্ণৌ মিউনিসিপাল কর্পোরেশন থেকে নির্বাচিত হন এবং লক্ষ্ণৌর মধ্যে নাখাস ও প্রতাপ মার্কেট প্রতিষ্ঠায় সামাজিক কার্যক্রম ব্যবস্থা গ্রহণ করেন। প্রজা সমাজতান্ত্রিক পার্টি ভেঙে যাওয়ার পরে শাকিল ভারতীয় জাতীয় কংগ্রেস দলে যোগদান করেন এবং ঘনবসতিপূর্ণ লক্ষ্ণৌ ওয়েস্ট নির্বাচনকেন্দ্র থেকে ১৯৭৪ সালের বিধানসভা নির্বাচনে জয় লাভ করেন।
শাকিল এর উর্দু কবিতা এবং সাহিত্যে "কিতাবি দুনিয়া" নামক পত্রিকা কর্তৃক প্রকাশিত হয়েছে। ২০১১ সালে লক্ষ্ণৌ থেকে শাকিলের অপরসীম অবদানের স্বীকৃতিস্বরুপ "ওল্ড সিটি" নামক একটি রাস্তাকে তার নামে নামকরণ করা হয়।
শাম

শামসুদ্দীন ইব্রাহীম, পেশাগতভাবে পরিচিত শাম হিসেবে (জন্মঃ এপ্রিল ৪, ১৯৭৭), হলেন একজন তামিল এবং তেলুগু ভাষায় অভিনয় করা চলচ্চিত্র অভিনেতা এবং প্রাক্তন মডেল। একজন পেশাদার মডেল হিসাবে তার কর্মজীবন শুরু করার পরে তিনি শীঘ্রই খুশি (২০০০) চলচ্চিত্রে অভিনয়ের মাধ্যমে একজন অভিনেতা হিসেবে আত্মপ্রকাশ করেন। এরপর তিনি সমালোচকদের প্রশংসা এবং বাণিজ্যিকভাবে সফল ছবিতে প্রধান চরিত্রে অভিনয় করেন। যেমন: ১২বি, আয়ারকি, উল্লাম কেথুমায়ি এবং তেলুগু চলচ্চিত্র কিক এর মত উল্লেখেযোগ্য চরিত্রে অভিনয় করেন। তিনি ২০০৬ সালে কবিতা লঙ্কেশ এবং রামাইয়া পরিচালিত কন্নড চলচ্চিত্র "তানানাম তানানাম"-এ অভিনয়ের মাধ্যমে কন্নড চলচ্চিত্রে আত্মপ্রকাশ করেন।
শাম ১৯৭৭ সালের ৪ এপ্রিল তারিখে ভারতের মাদুরাই, তামিলনাডুতে একটি তামিল ভাষাভাষী মুসলিম পরিবারে জন্মগ্রহণ করেন। তিনি বেঙ্গালুরুর মধ্যে বেড়ে ওঠেন, সেখানে তিনি তার পড়াশোনা শুর করেন। তিনি তার বি.কম সমাপ্তির পরে একজন অভিনেতা হওয়ার আশা নিয়ে প্রাথমিকভাবে মডেলিং কর্মজীবন শুরু করেছিলেন।
শাম বিভিন্ন বিজ্ঞাপনের মডেল হিসেবে বেঙ্গালুরুতে একজন মডেল হিসাবে তার কর্মজীবন শুরু করেন। অভিনয়ে জগতে প্রবেশের আগে তিনি ব্যর্থতার সাথে চার বছর ধরে অভিনয়ের জন্য বিভিন্ন সুযোগ অনুসন্ধান করছিলেন।
শামের ৩টি ভাই ও ২টি বোন রয়েছে। তিনি তার সাবেক কলেজ সহচর পাঞ্জাবি কাশিষকে বিয়ে করেন। এই দম্পতির সামাইরা নামের একটি মেয়ে রয়েছে।
সানরাইজ অ্যাডামস

সানরাইজ অ্যাডামস (জন্ম: সেপ্টেম্বর ১৪, ১৯৮২) হলেন একজন প্রাক্তন পর্নোগ্রাফি অভিনেত্রী। ২০০১ সালে তিনি তাঁর ক্যারিয়ার শুরু করার পরে অনেকবার অনেকরকমের খেতাব জিতেছেন। তাঁর ক্যারিয়ার শুরু হওয়ার একবছর পরেই তিনি ভিভিড এন্টারটেইনমেন্ট নামক এক কোম্পানির সাথে তাঁর চুক্তি করে ফেলেন।
অ্যাডামস জন্মেছিলেন মার্কিন যুক্তরাষ্ট্রের সেন্ট লুইস শহরে এবং বড় হয়েছিলেন পূর্ব টেক্সাস এর এক গ্রামে। "আমি বড় হয়েছিলাম পিক্টন, টেক্সাস গ্রামে, যেখানের জনসংখ্যা ছিল মাত্র ৯০, কোন টেলিফোন ব্যবস্থা ছিল না, একটাই টি.ভি. চ্যানেল এবং তাঁর সাথে ছোটোবেলায় খেলার জন্য কেউ ছিল না মাইলের পর মাইল।" ১৬ বছর বয়সে, অ্যাডামস কাছাকাছি এক কমিউনিটিতে যোগদান করেন তাঁর উচ্চ বিদ্যালয়ের শেষ দুবছরটা পরিপূর্ণ করার জন্য।
অ্যাডামস টেক্সাস ত্যাগ করেন লস অ্যাঞ্জেলেস এর উদ্দেশ্যে, এবং তাঁর ক্যারিয়ার শুরু করেন একজন পর্নোগ্রাফি অভিনেত্রী হিসেবে। জানুয়ারী ৮, ২০০১ সালে, তিনি এড পাওয়ারস এর সাথে আবির্ভুত হন "মোর ডার্টি ডেবুট্যান্টস ১৮৬" নামের একটি পর্নোগ্রাফি সিনেমাতে।
অ্যাডামস তাঁর ভক্তদের মধ্যে খুব জনপ্রিয় হয়ে ওঠেন এবং তিনি ভিভিড এন্টারটেইনমেন্ট এর সাথে দুই বছরের চুক্তি করে নেন। আগস্ট ২০০২ সালে, এবং আনুষ্ঠানিকভাবে "ভিভিড গার্ল" উপাধি পান। কোম্পানির সাথে তিনি চুক্তিতে তিনি প্রতিবছর ৮ টা করে সিনেমা করতেন।
২০০২ সালে, অ্যাডামসকে ভিভিড "ডেবি ডাস ডাল্লাস: দ্য রিভেঞ্জ" এই সিনেমাতে অভিনয় করায়, এবং ভবিষ্যতে এই সিরিজে অভিনয় করানোর কথা ভাবে। ভিভিড মনে করে যে অ্যাডামস এই রোল করবার জন্য সবথেকে বেশি উপযুক্ত, তাঁর সোনালী চুল, ফুটবলের ব্যাপারে তাঁর অভিজ্ঞতা, এবং তাঁর টেক্সাসে ঐতিহ্যের কথা ভেবে।
অ্যাডামস মনোনীত হয়েছিলেন "বেস্ট অ্যাক্ট্রেস" খেতাবের জন্য এ.ভি.এন. পুরস্কারএর তরফ থেকে ২০০৩ সালে। ২০০৪ সালে, তিনি খেতাব জেতেন "বেস্ট ওরাল সেক্স সিন - সিনেমা", "হার্ট অফ ডার্কনেস"এর জন্য।
আগস্ট ২, ২০০৪ সালে অ্যাডামস সাভানা স্যামসন এর সাথে আবির্ভুত হন ফক্স নিউজ এর "দ্য ও'রেইলি ফ্যাক্টর" অনুষ্ঠানে, তাঁদের বই, "হাউ টু হ্যাভ এ এক্স এক্স এক্স সেক্স লাইফ" কে প্রচার করবার জন্য।
অ্যাডামস পর্নোগ্রাফি অভিনেত্রী সানসেট থমাস এর ভগিনী হন।
অ্যাডামস কমেডি সিনেও অভিনয় করেছেন। অ্যাডামস এক্স বক্স এবং প্লেস্টেশন ২ খেলার জিনিসের কভারে আবির্ভুত হয়েছিলেন।
২০০৪ সালে, ভিভিডের সাথে তাঁর চুক্তি আরোও ১০ বছর বারিয়ে নেয়। নভেম্বর ১৫, ২০০৬ সালে তিনি বলেন যে তিনি আবার পর্নোগ্রাফি শিল্পে ফিরে যেতে চান।
অ্যাডামস ছিলেন মডেল লাস ভেগাস স্ট্রিপ এর নাইটক্লাব এর।
অ্যাডামস সিনেম্যাক্স এ সফটকোর পর্নোগ্রাফি শো "দ্য বেস্ট সেক্স এভার" করেন। এপিসোডের নাম ছিল "হাইসসিটিং" এবং তাঁর সাথে ছিল কেরি উইন্ডসোর ২০০২ এর জুলাইতে এটি প্রথম মুক্তি পায়।
সানরাইজ অ্যাডামস দুটো বই এর জন্য মনোনীত হয়েছেন:
সানরাইজ অ্যাডামস সহ-লেখক হলেন:
সিডনি ডেভিড ড্রেল

সিডনি ডেভিড ড্রেল (১৩ সেপ্টেম্বর, ১৯২৬ - ২১ ডিসেম্বর, ২০১৬) একজন মার্কিন তাত্ত্বিক পদার্থবিজ্ঞানী এবং অস্ত্র নিয়ন্ত্রণ বিশেষজ্ঞ। তিনি স্ল্যাক ন্যাশনাল অ্যাক্সিলারেটর ল্যাবরেটরী এর একজন অধ্যাপক ইমেরিটাস এবং স্ট্যানফোর্ড বিশ্ববিদ্যালয় এর হুভার ইন্সটিটিউশন এর সিনিয়র ফেলো। আমেরিকান ফিজিক্যাল সোসাইটি
ড্রেল ১৯২৬ সালের ১৩ সেপ্টেম্বর নিউ জার্সির আটলান্টিক সিটিতে জন্মগ্রহণ করেন। তিনি প্রিন্সটন বিশ্ববিদ্যালয় থেকে বিএ এবং ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে এমএ এবং পিএইচডি ডিগ্রি অর্জন করেন।
আদনান সামী

আদনান সামী (পশতু:عدنان}}}}) হলেন একজন ভারতীয় গায়ক, সুরকার, পিয়ানোবাদক, অভিনেতা ও সুরকার। এছাড়াও তিনি ভারতীয় এবং পাশ্চাত্য শাস্ত্রীয়/অর্ধ-শাস্ত্রীয় উল্লেখযোগ্য, জাজ, রক ও পপ সঙ্গীত ইত্যাদির সাথে সম্পৃক্ততা রয়েছে। আদনান নওরীন এবং আরশাদ সামী খানের ঘরে লন্ডন, যুক্তরাজ্য জন্মগ্রহণ করেন। তিনি পাকিস্তানি বংশোদ্ভূত একজন কানাডিয়ান নাগরিক এবং বর্তমানে তিনি তার কাজের জন্য ভারতের মুম্বাই শহরে বসবাস করছেন।
আদনান সামী পাকিস্তানি পাঠান পিতা (আরশাদ সামি খান) এবং ভারতীয় মাতা (নওরীন খান) এর ঘরে লন্ডন যুক্তরাজ্যে জন্মগ্রহণ করেন। সামি একজন সম্ভ্রান্ত মুসলিম পরিবারের ব্যক্তিত্ব হিসাবে প্রতিপালিত হন এবং যুক্তরাজ্যের মধ্যে শিক্ষা লাভ করেন।
তিনি কিংস কলেজ লন্ডন থেকে স্নাতকোত্তর ডিগ্রী অর্জন করেন এবং ভারতীয় শাস্ত্রীয় সঙ্গীতে বৈদ্যুতিক পিয়ানো বাজানো প্রথম ব্যক্তি হওয়ার মর্যাদা লাভ করেন।
চিত্রাঙ্গদ

মহাভারত অনুসারে চিত্রাঙ্গদ ছিলেন রাজা শান্তনু ও সত্যবতীর জ্যেষ্ঠপুত্র। শান্তনুর মৃত্যুর পর তিনি হস্তিনাপুরের সিংহাসনের উত্তরাধিকারী হন। গন্ধর্বরাজ চিত্রাঙ্গদের সাথে যুদ্ধ করতে গিয়ে তার মৃত্যু হয়।
কনিষ্ঠপুত্র বিচিত্রবীর্যের যৌবনলাভের পূর্বেই শান্তনুর মৃত্যু হয়। ভীষ্ম সিংহাসন গ্রহণ না করার প্রতিজ্ঞা নিয়েছিলন। তাই তিনি সত্যবতীর অনুমতি নিয়ে চিত্রাঙ্গদকে সিংহাসনে বসান।
চিত্রাঙ্গদ অতিশয় বলশালী ছিলেন। তিনি মানুষ, দেবতা, রাক্ষস, গন্ধর্বকে সকলকে নিকৃষ্ট মনে করতেন। একদিন গন্ধর্বরাজ তাকে দ্বন্দ্বযুদ্ধে আহ্বান করেন। কুরুক্ষেত্রের হিরন্মতী নদীর তীরে দুজনের প্রচন্ড যুদ্ধ শুরু হয়। তাতে কুরুনন্দন চিত্রাঙ্গদ নিহত হন এবং বিজয়ী গন্ধর্বরাজ স্বর্গে প্রত্যাবর্তন করেন। এই অবস্থায় হস্তিনাপুরের শূন্য সিংহাসনে ভীষ্ম তার কনিষ্ঠ ভ্রাতা বিচিত্রবীর্যকে সিংহাসনে প্রতিষ্ঠিত করেন।
জো

জোয়াও আলভেস দ্য অ্যাসিস সিলভা (; জন্ম: ২০ মার্চ, ১৯৮৭) সাঁউ পাউলু এলাকায় জন্মগ্রহণকারী বিখ্যাত ব্রাজিলীয় ফুটবলার। সর্বসমক্ষে তিনি জো () নামেই সর্বাধিক পরিচিত। ব্রাজিল জাতীয় ফুটবল দলের স্ট্রাইকার জো অ্যাতলেটিকো মাইনেরিও দলের হয়েও খেলছেন। ৬ ফুট ২ ইঞ্চি উচ্চতার অধিকারী জো পূর্বে করিন্থিয়ান্স, সিএসকেএ মস্কো, ম্যানচেস্টার সিটি, এভার্টন, গালাতাসারে আল শাবাব ও ইন্টারন্যাশিওনালের ন্যায় আন্তর্জাতিকমানের ক্লাব দলের সদস্য ছিলেন।
২০০৭ সালে ব্রাজিলের পক্ষে তার আন্তর্জাতিক ফুটবলে অভিষেক ঘটে। ২০০৮ সালের অলিম্পিক গেমসে ব্রোঞ্জপদক বিজয়ী ব্রাজিল দলের অন্যতম সদস্য ছিলেন। এছাড়াও তিনি ২০১৩ সালের ফিফা কনফেডারেশন্স কাপ বিজয়ী ব্রাজিল দলের সদস্য।
সাঁও পাউলুতে জন্মগ্রহণকারী জো ব্রাজিলের বিখ্যাত ক্লাব দল করিন্থিয়ান্সের পক্ষে ২০০৩ থেকে ২০০৫ সাল পর্যন্ত খেলেন। দলের পক্ষে ৫৪ খেলায় অংশ নিয়ে ২৩ গোল করেছিলেন তিনি। এরপর তিনি ২০০৫ সালে রুশ ক্লাব সিএসকেএ মস্কোতে চলে যান। প্রথম মৌসুমেই মস্কোর পক্ষে ১৮ খেলায় ১৪ গোল করেন। উয়েফা চ্যাম্পিয়ন্স লিগে ইন্টার মিলানের বিপক্ষে দুই গোল করলেও স্যান সিরোতে অনুষ্ঠিত খেলায় তার দল নাটকীয়ভাবে ৪-২ ব্যবধানে হেরে যায়। সর্বসাকুল্যে মস্কোর পক্ষে ৭৭ খেলায় ৪৪ গোল করেছিলেন জো।
৩১ জুলাই, ২০০৮ তারিখে ম্যানচেস্টার সিটি দলের সাথে £১৯ মিলিয়ন পাউন্ড-স্টার্লিংয়ের বিনিময়ে চুক্তিতে আবদ্ধ হন তিনি। ঐ সময়ে তার এ স্থানান্তরে আর্থিক মূল্যমান ক্লাব রেকর্ড হিসেবে বিবেচিত ছিল। কিন্তু তিনি কেবলমাত্র পোর্টসমাউথ দলের বিপক্ষে একটিমাত্র গোল করেন লিগের ৪ খেলায় অংশ নিয়ে। এছাড়াও উয়েফা কাপে তিনি ওমোনিয়া নিকোসিয়া দলের বিপক্ষে জয়সূচক গোল করেছিলেন। এরফলে ২০০৮-০৯ মৌসুমের প্রিমিয়ার লিগে সিটি দলের পক্ষে কেবলমাত্র প্রথম ছয়টি খেলায় অংশ নিতে পেরেছিলেন যা তার জন্য নিজেকে প্রতিষ্ঠিত করার অন্তরায়।
মে, ২০০৭ সালে জো প্রথমবারের মতো ব্রাজিল জাতীয় ফুটবল দলে ডাক পান। ইংল্যান্ড দলের বিপক্ষে ব্রাজিল দলে অন্তর্ভুক্ত হলেও তিনি মাঠে নামেননি। অতঃপর জুন, ২০০৭ সালে তুরস্কের বিপক্ষে অনুষ্ঠিত প্রীতি ফুটবল খেলায় অংশগ্রহণের মাধ্যমে ২০ বছর বয়সে তার আন্তর্জাতিক ফুটবলে অভিষেক ঘটে তার।
বেইজিংয়ে অনুষ্ঠিত ২০০৮ সালের অলিম্পিক গেমসে জোকে ব্রাজিল দলে অন্তর্ভুক্ত করা হয়। অলিম্পিক-পূর্ব প্রীতিখেলায় সিঙ্গাপুরের বিপক্ষে ৩-০ ব্যবধানে জয়ী ব্রাজিল দলের পক্ষে একটি গোল করেন তিনি। অলিম্পিকের অধিকাংশ ফুটবল খেলাতেই তিনি অতিরিক্ত খেলোয়াড় হিসেবে ছিলেন। তৃতীয় স্থান নির্ধারণী খেলায় বেলজিয়ামের বিপক্ষে ২ গোল করেন তিনি। ফলে ব্রাজিল দল ৩-০ ব্যবধানে জয়ী হয়ে ব্রোঞ্জপদক লাভ করে।
৭ জুন, ২০১৩ তারিখে লিয়েনদ্রো ড্যামিয়াওয়ের আঘাতজনিত কারণে ২০১৩ সালের ফিফা কনফেডারেশন্স কাপে পরিবর্তিত খেলোয়াড়রূপে দলে জায়গা হয় তার। ১৫ জুন, ২০১৩ তারিখে তিনি তার প্রথম গোল করেন ও দল ৩-০ ব্যবধানে জাপানের বিপক্ষে জয়ী হয়। চারদিন পর ১৯ জুন, ২০১৩ তারিখে অনুষ্ঠিত দ্বিতীয় খেলায় মেক্সিকোর বিপক্ষে দ্বিতীয় গোল করেন। ৭ সেপ্টেম্বর, ২০১৩ তারিখে অস্ট্রেলিয়ার বিপক্ষে প্রীতি খেলায় তৃতীয় ও চতুর্থ গোল করেন।
দ্বারকানাথ অধিকারী

দ্বারকানাথ অধিকারী ঊনবিংশ শতাব্দীর একজন বাংলাভাষী কবি। তার প্রকাশিত কাব্যগ্রন্থের নাম "সুধীরঞ্জন"।
তার জন্ম হয়েছিল ১২৩৭ বঙ্গাব্দের ৩০শে কার্ত্তিক। তার পিতার নাম রামশঙ্কর অধিকারী; পৈত্রিক নিবাস কুষ্টিয়া জেলার সদর উপজেলার গোস্বামী দুর্গাপুর গ্রামে। শৈশবে গ্রাম্য পাঠশালায় লেখাপড়ার পর তিনি একজন ইংরেজ মহিলার নিকট ইংরেজি শেখেন। এরপর কৃষ্ণনগর সরকারি কলেজে অধ্যয়ন করেন। বাল্যকালেই তার কবিতা লেখার সূচনা হয়েছিল। সংবাদ প্রভাকর পত্রিকার সম্পাদক কবি ঈশ্বরচন্দ্র গুপ্তের সঙ্গে বিশেষ ঘনিষ্ঠতা হয়েছিল। ১২৬২ বঙ্গাব্দে তার কাব্যগ্রন্থ "সুধীরঞ্জন" প্রকাশিত হয়।
তিনি বঙ্কিমচন্দ্র চট্টোপাধ্যায় ও দীনবন্ধু মিত্রর সমসাময়িক, এবং যৌবনে এই দুজনের সঙ্গে কবিতা যুদ্ধে লিপ্ত হয়ে বিজয়ী হয়েছিলেন। বুনো কবি ছদ্মনামে "'সরস্বতীর মোহিনী বেশ ধারণ"' নামক কবিতা প্রকাশ করলে বঙ্কিম ও দীনবন্ধুর সাথে কবিতাযুদ্ধ হয়। এই কবিতাবলী 'কলেজীয় কবিতা যুদ্ধ' নামে সংবাদ প্রভাকরে এক বছর ধরে প্রকাশিত হয়েছিল।
১২৬৪ বঙ্গাব্দে মাত্র আটাশ বৎসর বয়সে দ্বারকানাথ অধিকারীর মৃত্যু হয়।
গার দু মিদি

গার দু মিদি (ফরাসী ভাষায়: Gare du Midi এবং (ওলন্দাজ ভাষায় Brussel-Zuid) বেলজিয়ামের রাজধানী ব্রুসেল শহরের কেন্দ্রস্থলে অবস্থিত একটি রেলস্টেশান।, এই স্টেশান থেকে আন্তঃদেশীয় রেল যোগাযোগ আছে। এখান থেকে ফ্রান্সের প্যারিস, ইংল্যান্ডের লন্ডন এবং নেদারল্যাণ্ডস-এর আমস্টারড্যাম শহরে ভ্রমণের সরাসরি ট্রেণ পাওয়া যায়। এই রেল স্টেশানের সঙ্গে ব্রুসেল শহরের পাতাল রেলের সংযোগ আছে। এখান থেকে ইউরোস্টার যোগে ইংল্যান্ডের লন্ডন এবং থ্যালিস যোগে ফ্রান্সের প্যারিস যাওয়া যায়।
আনন্দচন্দ্র বেদান্তবাগীশ

আনন্দচন্দ্র বেদান্তবাগীশ(১৮১৯ - ১৬ সেপ্টেম্বর, ১৮৭৫) ঊনবিংশ শতাব্দীর কলকাতা কেন্দ্রিক ব্রাহ্মসমাজ-এর একজন নেতৃস্থানীয় ব্যক্তিত্ব। তার জন্ম উত্তর চব্বিশ পরগনা জেলার কোদালিয়ায় ১৮১৯ খ্রিষ্টাব্দে। পিতা গৌরহরি চূড়ামণি। পিতার চতুষ্পাঠীতে তার সংস্কৃত শিক্ষার শুরু। তত্ত্ববোধিনী সভার আনুকূল্যে ১৮৪৪-৪৭ কাশীতে অথর্ববেদ ও বেদান্তচর্চা করেন। নানা বিষয়ে অগাধ পাণ্ডিত্যের জন্য তাকে “পণ্ডিত আনন্দচন্দ্র” বলে সম্বোধন করা হতো। তিনি তত্ত্ববোধিনী সভা এবং ব্রাহ্মসমাজ নানা সাংগঠনিক কাজে সক্রিয় ভূমিকা পালন করতেন। প্রথমে তত্ত্ববোধিনী সভার সহ-সম্পাদক এবং পরে কলকাতা ব্রাহ্মসমাজের উপাচার্য নিযুক্ত হন। ১৮৫৯ খ্রিস্টাব্দে সভা উঠে গেলে কলকাতা ব্রাহ্মসমাজের সহ-সম্পাদক এবং আচার্যরূপে কাজ করতে থাকেন। তিনি অনুবাদ এবং সম্পাদকতার জন্য বিখ্যাত হয়েছিলেন। সোমদেব-এর দুই খণ্ড বৃহৎকথা তিনি বাংলা গদ্যে অনুবাদ বরেন। উল্লেখ্য যে এই অনুবাদকালে তিনি মূল কাহিনীর অশ্লীল ও অপ্রাকৃত ঘটনাবলী বর্জন করেন। তিনি শকুন্তলাও বাংলায় অনুবাদ করেছেন।তার গদ্য ছিল প্রাঞ্জল ওবং সহজবোধ্য। রাজা রামমোহন রায়ের দুর্লভ রচনাসমূহ তিনি সংগ্রহ করেন এবং গ্রন্থাকারে প্রকাশ করেন। তার ও রাজনারায়ণ বসুর সম্পাদনায় রাজা রামমোহন রায় প্রণীত ব্রহ্মসঙ্গীত সংকলন প্রকাশিত হয়।
তার রচিত অন্যান্য গ্রন্থগুলি হল-
এছাড়া তিনি এশিয়াটিক সোসাইটির 'বিবলিওথেকা ইন্ডিকা'র কয়েকখানি সংস্কৃত গ্রন্থ সম্পাদনা করেছিলেন।
আনন্দচন্দ্র বেদান্তবাগীশ ১৮৭৫ খ্রিস্টাব্দের ১৬ ই সেপ্টেম্বর প্রয়াত হন।